# Star (revista)

Star, va ser una revista de còmics publicada a Barcelona per Producciones Editoriales des del 1974 fins al 1980, els directors d'aquesta revista, van ser Juan José Fernández i després Karmele Marchante. Es van publicar 57 números, dedicats fonamentalment al comix i a la contracultura. Al costat d'Ajoblanco, va constituir el principal referent de la incipient premsa alternativa de la Transició Espanyola.

## Trajectòria

El número tretzè de la revista, a la portada de la qual apareixia El Gat Fritz perseguit per la policia, va ser segrestat per les autoritats. Després de publicar l'exemplar número quinze, va ser tancada un any per ordre governativa. Quan va reaparèixer als quioscos amb el número 16, aquest va tornar a ser segrestat, al juliol de 1976 per ordre judicial, davant la possibilitat d'escàndol públic. Star va tancar definitivament en 1980, encara que l'editorial va produir Bésame mucho en el seu lloc.

## Contingut

Entre els autors estrangers, destaquen S. Clay Wilson, Richard Corben, Robert Crumb i Gilbert Shelton. També publicà autors espanyols com Ceesepe amb la seva sèrie Slober; "Morera el Hortelano" "Pérez Sánchez" o "Miracle-Goldwin-Martin", Gallardo, i Mariscal, (als que com a fet excepcional en aquesta mena de revistes fins a l'aparició d'El Víbora) pagava per la seva feina.
En paraules de Moncho Alpuente, els seus primers números constituïren "un continu atac frontal a l'anomenat bon gust i les seves vinyetes poden provocar considerables malsons als no iniciats".
| Anys | Números | Títol | Autor | Procedència |
| 1975 | 12, 16, 30, | Slober | Ceesepe | |
| 1975 | 13, 29 | El gat Fritz | Robert Crumb | |
| 1976 | 17, 18, | Gwendoline | John Willie | |
| 1977 | 21 | Los garriris | Mariscal | |
| 1977 | 23 | Wonder Wart-Hog | Gilbert Shelton | |
| 1979 | 53 | Sophie comics | Carlos Sampayo/José Muñoz | |
| 1980 | 54 | Makoki | Miguel Ángel Gallardo/Juanito Mediavilla/Felipe Borrallo | Disco-Exprés |

## Valoració crítica

Per a la teòrica Francesca Lladó, va suposar "el primer intent estructurat i coordinat per a donar a conèixer noves formes d'expressió, injustament desconegudes o marginades durant els anys de la dictadura franquista", formant part del boom del còmic adult a Espanya.

## Referències

* ↑ Manrique, Diego A. (07/03/2008). Un milagro llamado ‘Star’, "El País".
* ↑ Guillamon, Julià. La ciutat interrompuda ; seguit de El gran novel·lloide sobre Barcelona. 1. ed. Barcelona: Editorial Anagrama, maig 2019. ISBN 9788433915702.
* 1 2 3 Alpuente, Moncho en el artículo ""Star": ataque frontal contra el "buen gusto"", para El País, 16/07/1976.
* ↑ Samaniego, Fernando en Las aventuras del gato Fritz per a El País, 23/11/1977.
* ↑ "La revista Star, secuestrada", en El País, 17/07/1976.
* ↑ El Hortelano, catàlago en línia de la exposición el 2007 a Sala La Gallera, València.
* ↑ Onliyú a "Introducción" a la "Antología española del comix underground: 1970-1980", Ediciones La Cúpula, 1981, p. 8.
* ↑ Los Comics de la Transición, pág. 28, de Francesca Lladó. Ediciones Glénat, 2001

## Bibliografia recomanada

* Dopico, Pablo. El cómic underground español, 1970-1980. Ediciones Cátedra, 2005;
* Fernández, Juan José. Star, la contracultura de los 70. Colección Viñetas, de Ediciones Glénat. 152 páginas. ISBN 978-84-8357-288-7;
* Lladó Pol, Francesca. Los Comics de la Transición. Colección Viñetas, de Ediciones Glénat, 2001.

## Enllaços externs

* Star, La Contracultura de los 70. Juan José Fernández Arxivat 2012-06-28 a Wayback Machine.